section_heading: Prednosti
paragraph_text: Glavni argument trgovaca za rad trgovina nedjeljom je u blagostanju potrošača. Radno vrijeme nedjeljom pruža više vremena za kupovinu. Većina ljudi ima više slobodnoga vremena nedjeljom pa time i više vremena za odlazak u kupovinu. Rad trgovina nedjeljom potiče dodatno zapošljavanje radnika u trgovini te veći promet i zaradu trgovaca. U vrijeme turističke sezone, rad trgovina nedjeljom pomaže povećanju turističke ponude i potrošnje. Ako je u nekoj državi zabranjen rad trgovina nedjeljom, kupci u graničnom području odlaze u kupnju nedjeljom u susjednu državu, ako tamo nije zabranjen rad trgovina nedjeljom.